Ants Järvesaar

Ants Järvesaar (sündinud 10. oktoobril 1948 Surju vallas Pärnumaal) on eesti põllumees ja poliitik. Ta kuulus Eesti Vabariigi Ülemnõukogusse ja on 20. Augusti Klubi liige. 

Järvesaar on lõpetanud 1967. aastal Kilingi-Nõmme Keskkooli ja 1981. aastal Eesti Põllumajanduse Akadeemia. 1967–1983 töötas ta Surju sovhoosis traktoristina ning võitis vabariigi noorkünnimeistri tiitli, 1983–1990 oli ta Häädemeeste kolhoosi esimees."Kes on kes Eesti poliitikas", Eesti Entsüklopeediakirjastus 1992

Ta oli aastatel 1974–1979 IX NSV Liidu Ülemnõukogu Rahvuste Nõukogu saadik. Aastatel 1990–1992 kuulus ta Eesti Vabariigi Ülemnõukogusse. Ülemnõukogus olles oli ta sotsiaalkomisjoni liige ja kuulus Sõltumatute demokraatide saadikurühma. 20. augustil 1991 oli ta üks 69-st Eesti Vabariigi taastamise poolt hääletanust ning on seega 20. augusti klubi liige.

Aastatel 1995–1999 oli ta VIII Riigikogu liige. Riigikokku valiti ta valimisliidu Koonderakond ja Maarahva Ühendus nimekirjas. Riigikogus kuulus ta Maaliidu fraktsiooni (alates 22. aprillist 1998 fraktsiooni aseesimees) ja oli sotsiaalkomisjoni liige (27.03.–27.04.1995 komisjoni aseesimees) ning rublamüügi asjaolude väljaselgitamise erikomisjoni ja Maapanga pankroti asjaolude väljaselgitamise ajutise komisjoni liige.Riigikogu.ee VIII Riigikogu fraktsioonidRiigikogu.ee VIII Riigikogu alatised ja erikomisjonid

7. novembril 2013 valiti ta Häädemeeste vallavanemaks.Vallavanemaks valiti Ants Järvesaar Selles ametis oli ta aastatel 2013–2014. Pärast Häädemeeste valla ja Tahkuranna valla ühinemist on ta 27. novembrist 2017 uue Häädemeeste valla vallavalitsuse liige.Häädemeeste vallavalitsus Kuni 4. oktoobrini 2017 oli ta Eesti Konservatiivse Rahvaerakonna liige.

 Tunnustus 
 Tööpunalipu orden
 Rahvaste Sõpruse orden
 2002 Riigivapi V klassi teenetemärk
2006 Riigivapi III klassi teenetemärk

Viited

Välislingid
Ants Järvesaar kuulub ajaloo tegijate ridadesse

Kategooria:Eesti NSV kolhoosiesimehed
Kategooria:Eesti Maaülikooli majandusteaduskonna vilistlased‎
Kategooria:Eesti Vabariigi Ülemnõukogu liikmed
Kategooria:NSV Liidu Ülemnõukogu saadikud
Kategooria:NSV Liidu Ülemnõukogu Rahvuste Nõukogu saadikud‎
Kategooria:VIII Riigikogu liikmed
Kategooria:Eesti vallavanemad
Kategooria:Eesti Konservatiivse Rahvaerakonna poliitikud
Kategooria:Riigivapi V klassi teenetemärgi kavalerid
Kategooria:Riigivapi III klassi teenetemärgi kavalerid
Kategooria:Tööpunalipu ordeni kavalerid
Kategooria:Rahvaste Sõpruse ordeni kavalerid
Kategooria:Sündinud 1948